**Predbežné stanovisko k návrhu s nižšou dôležitosťou**

1. **VŠEOBECNÁ ČASŤ**
2. **Názov**

Návrh nariadenia Európskeho parlamentu a Rady, ktorým sa mení nariadenie (EÚ) č. 508/2014, pokiaľ ide o určité pravidlá týkajúce sa Európskeho námorného a rybárskeho fondu z dôvodu vystúpenia Spojeného kráľovstva z Únie

1. **Číslo a dátum zverejnenia dokumentu EK, (prípadne číslo a dátum zverejnenia dokumentu Rady EÚ)**

Číslo dokumentu EK: COM(2019) 48 final zo dňa 23. 1. 2019

Číslo dokumentu Rady: 5668/19 zo dňa 23. 1. 2019

1. **Označenie výboru alebo pracovnej skupiny**

Pracovná skupina Rady pre vnútornú a vonkajšiu rybársku politiku

1. **Gestorský ÚOŠS**

Ministerstvo pôdohospodárstva a rozvoja vidieka SR

1. **Charakteristika prijímaného aktu**

článok 42 a článok 43 ods. 2 Zmluvy o fungovaní Európskej únie

1. **Metóda schvaľovania**

Kvalifikovaná väčšina

1. **Stručné zhrnutie obsahu a cieľa návrhu**

Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Znamená to, že ak sa dohoda o vystúpení neratifikuje, primárne a sekundárne právne predpisy Únie sa na Spojené kráľovstvo prestanú uplatňovať od 30. marca 2019. Spojené kráľovstvo sa následne stane treťou krajinou. Podľa nariadenia (EÚ) č. 1380/2013 o Spoločnej rybárskej politike (SRP) majú rybárske plavidlá Únie rovnaký prístup do vôd Únie a k jej zdrojom podľa pravidiel SRP. Odo dňa vystúpenia sa už SRP nebude na Spojené kráľovstvo vzťahovať. Potom už vody Spojeného kráľovstva (12 námorných míľ pobrežných vôd a priľahlá výhradná hospodárska zóna) nebudú súčasťou vôd Únie. Vzhľadom na absenciu ustanovení o opaku by už vzájomný prístup do vôd patriacich druhej strane nebol automatický. V prípade uplatnenia štandardného scenára  
bez iných dojednaní by nastala situácia, že rybárske plavidlá Únie by už neboli oprávnené loviť vo vodách Spojeného kráľovstva a naopak. Komisia preto plánuje, okrem opatrení, ktoré sú k dispozícii už v zmysle platného nariadenia o Európskom námornom a rybárskom fonde, týmto návrhom zaviesť možnosť poskytovať verejnú podporu v prípade dočasného pozastavenia rybolovných činností rybárov a prevádzkovateľov, ktorí sú v značnej miere závislí od prístupu do vôd Spojeného kráľovstva a ktorí sú zasiahnutí uzavretím vôd Spojeného kráľovstva. Navrhovaná zmena nemá za následok žiadne zmeny, pokiaľ ide  
o viacročný finančný rámec, ročné stropy alebo záväzky a platby podľa prílohy I k nariadeniu (EÚ) č. 1311/2013 ktorým sa ustanovuje viacročný finančný rámec na roky 2014 – 2020. Návrh vychádza z presunutia platobných rozpočtových prostriedkov a vzhľadom na dané programové obdobie je rozpočtovo neutrálny.

1. **Navrhovaný dátum implementácie**

Rok 2019

1. **STANOVISKO SLOVENSKEJ REPUBLIKY**

Slovenská republika nemá rybolovné záujmy vo vodách Spojeného kráľovstva.  
Vo všeobecnosti podporuje udržateľné rybolovné činnosti vo vodách Spojeného  
kráľovstva, v súlade s nariadením o Spoločnej rybárskej politike. Z pohľadu Slovenskej republiky nemá návrh nariadenia vplyv na finančné prostriedky alokované v rámci Operačného programu Rybné hospodárstvo 2014 – 2020.

**Schválenie**:

*Spracoval:* Mgr. Ján Chládok 7. 3. 2019, MPRV SR, [jan.chladok@land.gov.sk](mailto:jan.chladok@land.gov.sk)

Ing. Andrea Hrdá, *riaditeľka odboru riadiaceho orgánu OPRH*:

Ing. Jaroslav Gudába, *generálny riaditeľ sekcie rozvoja vidieka a priamych platieb:*